Diari Oficial de la Generalitat Valenciana


Sumari del DOGV 5130, del 08-11-2005 (2005/11678)

RESOLUCIÓ de 22 de juny de 2005, del conseller de Territori i Habitatge, per la qual s'aprova definitivament l'homologació i el Pla de reforma interior Riu Escalona del municipi de València.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5130

Data del DOGV
:   08-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11753


Data del document
:   22-06-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 22 de juny de 2005, del conseller de Territori i Habitatge, per la qual s'aprova definitivament l'homologació i el Pla de reforma interior Riu Escalona del municipi de València. [2005/X11828]  
Vist l'expedient relatiu a l'homologació i el Pla de reforma interior Riu Escalona del municipi de València, i de conformitat amb els següents,   
Antecedents de fet  
Primer. El projecte es va sotmetre a informació pública, i es van inserir anuncis en el periòdic Las Provincias i en el DOGV de 29 de novembre de 2000, i es va repetir la publicació en el butlletí autonòmic el 20 de desembre del mateix any, en existir titulars cadastrals de terrenys que no havien sigut avisats conforme a l'article 46 de la Llei reguladora de l'activitat urbanística (en endavant, LRAU).  
Durant la tramitació municipal es va presentar únicament una al·legació per part d'Iberdrola, de contingut tècnic, que va ser estimada en l'acord d'aprovació provisional adoptat pel ple municipal de data 30 d'abril de 2004.  
Segon. El projecte consta de document d'homologació i el Pla de reforma interior de millora. Afecta un àmbit de sòl urbà d'ús industrial, situat entre els carrers avinguda de Balears i Riu Escalona, que actualment alberga instal·lacions fora d'ús i una estació de servei.   
Tercer. València compta amb Pla general aprovat per Resolució del conseller d'Obres Públiques i Urbanisme de data 28 de desembre de 1988.  
Quart. La Comissió Territorial d'Urbanisme de València, en sessió del 2 de juny de 2005, va acordar elevar al conseller de Territori i Habitatge l'homologació i el Pla de reforma interior Riu Escalona de València, que proposa la seua aprovació definitiva.   
Fonaments de dret  
Primer. La documentació està completa i la tramitació ha sigut correcta, d'acord amb el que preveuen l'article 52 i concordants de la Llei reguladora de l'activitat urbanística.  
Segon. L'objecte de la modificació consistix en la millora en l'ordenació, i s'emmarca dins dels .criteris per a la formulació de propostes de planejament que tinguen com a objecte la requalificació a residencial d'enclavaments terciaris o industrials., aprovats pel ple de la Corporació.  
En concret, es proposen les determinacions següents:  
Es modifica l'ús industrial passant a residencial EDA i a terciari.  
Es delimita una unitat d'execució que exclou la parcel·la terciària ocupada actualment per l'estació de servei.  
Per a la zona residencial es fixa en 9 el nombre de plantes (l'última, reculada); i en 3 per a la zona terciària.  
No es modifica l'edificabilitat prevista en el Pla general, i es computa a l'efecte la diferència entre l'edificabilitat assignada pel Pla general a l'estació de servei (2'40 m²T/ m²S), i la consumida per aquesta (1 m²T/ m²S).  
La part no inclosa en la unitat d'execució se sotmet al règim d'actuacions aïllades.  
El resum de les determinacions referides en l'àmbit del PRI es concreta en el quadre següent:  
ORDENACIÓ PROPOSADA SUPERF. NP EDIFIC.  
TER-3 (actualment amb   
ús DIN-6), IEN 1 m²/ m² 1.997'26 1 1.997'26  
TER-3 1.484'02 2 2.968'04  
EDA . RESIDENCIAL  
P-1 a P-7 1.409'36 7 9.865'52  
P-8 (Reculada) 1.055'45 1 1.055'45  
Entrades (a repartir en PB) 1 207'79  
EL \* 1.238'09  
VIARI DE VIANANTS 577'13  
SUBTOTAL EDA 3.224'58 11.128'76  
XARXA VIÀRIA 3.521'94  
TOTAL 10.227'80 16.094'06  
I el resum de les corresponents a la unitat d'execució, en el quadre següent:  
UNITAT D'EXECUCIÓ SUPERF. N.P. EDIFIC.  
TER-3 1.484'02 2 2.968'04  
EDA  
P-1 a P-7 1.409'36 7 9.865'52  
P-8 (Entrada) 1.055'45 1 1.055'45  
Vestíbuls (a repartir en PB) 1 207'79  
EL \* 1.238'09  
VIARI DE VIANANTS 577'13  
SUBTOTAL EDA 3.224'58 11.128'76  
SÒLS DOTACIONALS  
RV + AV 1.209'03  
TOTAL 5.917'63 14.096'80  
Tercer. L'article 80, segon paràgraf del Reglament de planejament de la Comunitat Valenciana, disposa el següent:  
....  
Poden formular-se plans de reforma interior que, a més dels fins que els són propis, expressats en l'article 72 d'aquest Reglament, tinguen com a objecte millorar l'ordenació continguda en el Pla general per al sòl urbà i àrees de reforma interior..  
Per la seua banda, l'article 118 del mateix text inclou que:   
....  
Per mitjà de Pla de reforma interior poden esmenar-se les insuficiències d'un Pla general que no haja delimitat unitat d'execució per a terrenys l'adequada urbanització dels quals convinga realitzar per mitjà d'actuació aïllada..   
L'ordenació proposada s'ajusta als preceptes esmentats. L'interés públic es justifica per la conveniència d'eradicar usos industrials, incompatibles amb l'entorn dominant residencial. La tipologia, el nombre de plantes i la distribució d'usos és coherent amb el teixit urbà de la zona de comparació. La delimitació de la unitat d'execució garantix que la urbanització es realitzarà per mitjà d'actuació integrada.  
D'altra banda, no s'observa infracció legal o reglamentària que impedisca l'aprovació autonòmica, d'acord amb l'article 40 LRAU.  
Quart. El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel qual s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i de pertinent aplicació, conforme a l'acord de la Comissió Territorial d'Urbanisme de València, resolc:  
Aprovar definitivament l'homologació i el Pla de reforma interior Riu Escalona del municipi de València.  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de Dos Mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.  
València, 22 de juny de 2005.. El conseller: Rafael Blasco Castany.